আবুল হোসেন সবুজ, মাধবপুর থেকে ॥ মাধবপুরে পরকিয়া প্রেমের জের ধরে মা-মেয়ে হত্যার ঘটনায় নিহত জরিনার বড় বোন মেহেরুন্নেছা বাদি হয়ে ঘাতক সানু মিয়া (৫০)কে আসামী করে মাধবপুর থানায় একটি হত্যা মামলা দায়ের করেছেন। আত্মসমর্পনকারী খুনী সানু মিয়াকে গতকাল শুক্রবার আদালতের মাধ্যমে জেল হাজতে প্রেরণ করা হয়েছে। এদিকে হত্যাকান্ডের পর পর মা-মেয়ের প্রেমিক তাউছ গা ঢাকা দিয়েছে। তাকে খুঁজছে পুলিশ। মা-মেয়েকে খুনের নেপথ্যে কারণ নিয়ে মাধবপুরে তুমুল আলোচনা চলছে। যার কারণে এ ঘটনা সেই তাউছকে কাঠগড়ায় দাড় করানোর জন্য আইনপ্রয়োগকারী সংস্থার প্রতি আহ্বান জানিয়েছেন সর্বস্তরের মানুষ। গত বৃহস্পতিবার রাত ৯টার দিকে শাহজাহানপুর ইউনিয়নের উত্তর সুরমা গ্রামের সানু মিয়া তার স্ত্রী জরিনা (৩৬) ও মেয়ে মাছুমাকে (১৫)কে কুপিয়ে হত্যা করে। এ ঘটনার ...